Dieskaun 2. maakätkö: kapeat reikäkirveet, meripihkahelmet, spiraalihelmet, reunuskirves, spiraalinen rannerengas, kaularenkaita ja muita renkaita.
Dieskaun 2. maakätkö: kaksi varrellista tikarikirvestä, erilaisia renkaita
Dieskaun 2. maakätkö: tikarikirveiden teriä, niiden kiinnitysniittejä
Dieskaun 2. maakätkö: tikarikirveiden teriä
**Dieskaun toinen maakätkö** on Saksan Sachsen-Anhaltissa, Kabelsketalin Dieskaussa löytynyt maakätkö, joka liitetään varhaispronssikautiseen Únětice-kulttuuriin. Se ajoitetaan väljästi sisältämiänsä esineiden avulla 2000–1700 eaa. joka tarkoittaa Mouchan periodisoinnissa Úněticen klassista kautta.

Nimitys
-------

Nimitys viittaa kolmeen Dieskaussa tunnettuun maakätköön, joista tämä on ajallisesti toinen. Sitä kutsutaan sakalaisessa kirjallisuudessa joko *Depot II von Dieskau* tai *Hortfund II von Dieskau*.

Historiaa
---------

Kätkö paljastui maankaivuussa marraskuussa 1904. Löytö toimitettiin Hallessa sijaitsevaan valtion esihistorialliseen museoon (Landesmuseum für Vorgeschichte), jonka pysyväisnäyttelyyn se nykyään kuuluu. Ensimmäinen määkätkö löytyi jo vuonna 1874 ja kolmas vuonna 1937.

Maakätkö
--------

Maakätkö on tehty kulttuurille tyypilliseen tapaan maahan kaivettuun suureen keraamiseen astiaan. Esineet oli laitettu ruukkuun, joka oli sitten suljettu ja peitetty maalla-aineksella. Ruukusta löytyi seuraavia esineitä (yhteensä 69 pronssiesinettä) :

* 27 pronssista rengasta:
	+ 10 kaularengas: 205–250 grammaa painavia (saks. *ösenhalsring*)
	+ 4 jalkarengasta: yhteensä 760 grammaa
	+ 2 jalkarengasta, jossa kolme reikää, 760 grammaa yhteensä
	+ 2 jalkarengasta, joissa katkos venyttämiseen, 285 grammaa kukin
	+ 6 rannerengasta, torque, 145–285 grammaa
	+ 3 muuta rannerengasta: 390, 515 ja 105 grammaa
* 2 spiraalista rannekorua: yhteensä 660 grammaa
* 3 tikarikirvestä (pronssiset varret mukana): 670, 1045 ja 360 grammaa
* 11 tikarikirveen terää: 22,50–30,00 senttimetriä pitkät, 120–445 grammaa painavat
* reunuskirves: 13 senttimetriä pitkä ja 6,5 senttimetriä leveä, 245 grammaa
* 2 kapeaa reikäkirvestä (saks. *schmalaxt*): molemmat 30,50 senttimetriä pitkät, 650 ja 720 grammaa
* 23 kaulanauhan spiraalihelmeä

Pronssiesineiden lisäksi löytyi 106 meripihkasta valmistettua kaulanauhan helmeä, jotka olivat 10–15 millimetrin kokoiset. Maakätkön sisältämien esineiden kokonaispaino on noin 16 kilogrammaa, mikä tekee siitä yhden Keski-Saksan varhaispronssikauden suurimmista maakätköistä.

Huomioita
---------

1. 1 2  Lähde puuttu! Asiat on luettu saksankielisen wikipedian artikkelista de:Depot II von Dieskau.

Lähteet
-------

* Förtsch, Oscar: Ein Depotfund der älteren Bronzezeit aus Dieskau bei Halle.  *Jahresschrift für die Vorgeschichte der sächsisch-thüringischen Länder*, 1905, 4. vsk, s. 3–33. suoraan artikkeliin (PDF). Viitattu 16.7.2019.  (saksaksi)

### Viitteet

1. ↑  Förtsch, Oscar: *Ein Depotfund der älteren Bronzezeit aus Dieskau bei Halle*, 1905, s. 3–5
2. 1 2  Förtsch, Oscar: *Ein Depotfund der älteren Bronzezeit aus Dieskau bei Halle*, 1905, s. 32–33
3. ↑  Förtsch, Oscar: *Ein Depotfund der älteren Bronzezeit aus Dieskau bei Halle*, 1905, s. 8–9

Aiheesta muualla
----------------

* Kuvia tai muita tiedostoja aiheesta **Dieskaun toinen maakätkö** Wikimedia Commonsissa

* Museum Digital: Landesmuseum für Vorgeschichte Halle – Hortfund II von Dieskau (saksaksi) (valokuvia)